તેમણે પણ કીધું કે, છોકરાંઓનો નિર્ણય ખરેખર દુ:ખદ છે પણ તમે કહો છો તેમ તેમના માટે આપણે શક્ય બધું તો કરી છૂટ્યાં છીએ. હવે વધારે શું કરી શકાય ? ખરેખર તો તેમના તરફથી આપણને શાંતિ મળવી જોઈએ. પણ આ છોકરાંઓ તો જાણે પોતાનો જ વિચાર કરે છે. એટલે હવે એવું લાગે છે કે આપણે પણ તેમની વચ્ચે પડવા જેવું નથી. એક વાત તમને કરું ? તેઓ હવે ભલે છૂટાં પડ્યાં, પણ તેમના સંબંધ થકી આપણી વચ્ચે સંબંધ બન્યો છે એટલે આપણે તેમનાં ઋણી છીએ, ખરું કે નહીં ?’ અશ્વિનભાઈ તેમની જોડે સંમત થયા.